**Imperial Continental Gas Association** oli vuonna 1824 perustettu englantilainen yhtiö, joka rakensi kaasulaitoksia ja toimitti kaupunkikaasua useassa mannereurooppalaisessa kaupungissa. Yhtiön kaasulaitokset toimivat mm. Antwerpenissä, Brysselissä, Berlinissä, Wienissä. ja Hannoverissa. Yhtiön perusti Congreve-raketin keksijä, kenraalimajuri Sir William Congreve, rahoittajiin kuului myös Moses Montefiore, jonka avioliiton kautta syntynyt sukulaisuussuhde Rothschildeihin oli tuonut merkittävää varallisuutta. Yhtiön johtajiin kuului myös John Frederic Daniell, joka kierteli Euroopan kaupunkeja markkinoimassa kaasuvalaistusta.

Vuonna 1824 yhtiö tarjoutui rakentamaan kaasulaitoksen Tukholmaan. Vuonna 1825 yhtiö osti yksinoikeuden valaista Pariisia – myyjänä oli Lontoon Pall Mall -kadulle vuonna 1807 ensimmäisen kaasuvalaistuksen asentanut kaasuvalaistuksen kehittäjältä Frederick Albert Winsorilta  Yhtiön 1827 Rotterdamiin avaama laitos oli ensimmäinen, joka tuotti kaupunkikaasua kivihiilestä. Berliinissä yhtiön konsessio eli monopoli jatkui vuoteen 1847 saakka. Wienissä yhtiön yksinoikeus päättyi 31 lokakuuta 1899. Vuosisadan vaihteessa yhtiöllä oli lähes 8000 työntekijää ja kaasulaitokset kymmenessä suuressa ja 29 pienemmässä kaupungissa. Kotimaassaan Englannissa yhtiö ei koskaan harjoittanut liiketoimintaa.

Yhtiö oli yksi sadasta alkuperäisestä osakkesta vuonna 1984 aloitetussa FTSE 100 indeksissä.
Vuonna 1986 Barclayn veljesten hallitsema *Gulf Resources and Chemical Corporation* teki 1,07 miljardin dollarin ostotarjouksen yhtiöstä. Valtausyritys ei onnistunut, mutta johti lopulta yhtiön pilkkomiseen osiin.

Yhtiön vuonna 1929 perustettu tytäryhtiö, **Distrigas**, toimii edelleen Belgiassa.
Samoin, yhtiön vuonna 1935 perustettu tytäryhtiö, **Calor**, myy edelleen nestekaasua Britanniassa.

Yhtiön asiakirjat vuosilta 1824-1976 on talletettu Guildhallin käsikirjastoon Lontoossa.

Maakaasun korvattua hiilikaasun kaupunkien kaasuverkoissa, ovat monet yhtiön omistamat tai rakennuttamat kaasuntuotantolaitokset jääneet tarpeettomiksi. Amsterdamissa Westergasfabriek on muutettu puistoksi. Wienin maamerkit, asuintaloiksi muutetut kaasukellot eivät ole Continental Gasin rakentamia, vaan kaupungin kiireellä pystyttämiä, kaasunjakelun siirryttyä yhtiöltä kunnalliselle kaasulaitokselle.

Lähteet
-------

1. 1 2  Pim Kooij: ‘WHERE THE ACTION IS’. THE INTRODUCTION AND ACCEPTATION OF INFRASTRUCTURAL INNOVATIONS IN DUTCH CITIES 1850-1950 - World Economic History Conference, Helsinki, 2006
2. 1 2  Jaakko Pöyhönen: *Voimaa koneisiin, valoa kaduille ja asuntoihin* - Teoksessa *Tietoa, taitoa, asiantuntemusta - Helsinki Eurooppalaisessa kehityksessä 1875 - 1917*
3. ↑  Myrtle Franklin, Michael Bor: *Sir Moses Montefiore, 1784-1885*, s. 22. A. Blond, 1984. ISBN 0856341797. Google Books (viitattu 16.10.2008). (englanniksi)
4. ↑  Sir Moses Montefiore (Arkistoitu – Internet Archive)
5. ↑  DANIELL, John Frederic (1790-1845) (Arkistoitu – Internet Archive)
6. ↑  Agreement to purchase from F. A. Winsor the exclusive rights to light Paris, 1825[vanhentunut linkki] - *Guildhall*-kirjastossa säilytettävä alkuperäinen sopimus
7. ↑  Imperially Continental gas Assocation (Arkistoitu – Internet Archive)
8. 1 2  The Gasometers
9. ↑  Geoffrey Jones: *Multinationals and Global Capitalism: From the Nineteenth to the Twenty-first Century*
10. ↑  Twenty Years Of The FTSE 100 (Arkistoitu – Internet Archive)
11. ↑  COMPANY NEWS; Imperial Gas - *The New York Times* October 23, 1986
12. ↑  Britain's Billionaire Barclay Twins Use Stealth to Amass Empire (Arkistoitu – Internet Archive)
13. ↑  75 years of expertise at your service (Arkistoitu – Internet Archive)
14. ↑  Imperial Continental Gas Association - National Register of Archives
15. ↑  References for author 'Imperial Continental Gas Association'[vanhentunut linkki]
16. ↑  Westergasfabriek Park[vanhentunut linkki]

Kirjallisuutta
--------------

* *Imperial Continental Gas Association 1824-1974*. Lontoo: omakustanne, kirjapaino: Westerham Press, 1974. (englanniksi)
* N. K. Hill, *The History of the Imperial Continental Gas Association, 1824-1900: A study of British economic enterprise on the Continent of Europe in the nineteenth century*, julkaisematon väitöskirja (University of London, 1950)
* N. K. Hill: Accountancy developments in a public utility company in the nineteenth century.  *Accountancy Research*, October 1955, 6. vsk, nro 4.
* R. A. Bourne-Paterson, *The Imperial Continental Gas Association in the twentieth century*, julkaisematon käsikirjoitus, 1970